title: 2015 m. lapkričio 27 d. Tarybos sprendimas (ES) 2015/2236, kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos ministrų konferencijoje dėl muitų taikymo elektroniniam perdavimui moratoriumo ir moratoriumo dėl nepažeidimo bei situacijos skundų pratęsimo

text:
3.12.2015

               LT

               Europos Sąjungos oficialusis leidinys

               L 317/33

         TARYBOS SPRENDIMAS (ES) 2015/2236
   2015 m. lapkričio 27 d.
   kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos ministrų konferencijoje dėl muitų taikymo elektroniniam perdavimui moratoriumo ir moratoriumo dėl nepažeidimo bei situacijos skundų pratęsimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               1998 m. Pasaulio prekybos organizacijos (toliau – PPO) ministrų konferencijoje kaip deklaracija buvo priimtas muitų taikymo elektroniniam perdavimui moratoriumas (e. prekybos moratoriumas), kuriuo nustatoma, kad PPO narės toliau turi taikyti esamą praktiką netaikyti muitų elektroniniam perdavimui. Šiuo metu dėl moratoriumo priimamas PPO ministrų konferencijos sprendimas ir nuo 1998 m. jis atnaujinamas kas dvejus metus;

               (2)

               pasibaigus penkerių metų laikotarpiui, per kurį pagal Sutarties dėl intelektinės nuosavybės teisių aspektų, susijusių su prekyba (toliau – TRIPS sutartis) 64 straipsnio 3 dalį turėjo būti priimtas sprendimas dėl nepažeidimo ir situacijos skundų aprėpties ir sąlygų, PPO ministrų konferencijoje nuolat pratęsiamas moratoriumas dėl tokių skundų;

               (3)

               paskutinį kartą tie moratoriumai buvo pratęsti 2013 m. gruodžio mėn. PPO ministrų konferencijoje iki 2015 m. Bet kurioje kitoje PPO ministrų konferencijoje tie abu moratoriumai ir vėl turėtų būti pratęsti arba jie turėtų pradėti galioti neribotą laikotarpį, jeigu dabar vykstančiose ar vėlesnėse diskusijose dėl to būtų priimtas konsensusas;

               (4)

               Sąjunga suinteresuota pritarti e. prekybos moratoriumo neribotam pratęsimui. Sąjunga taip pat suinteresuota pratęsti moratoriumą dėl nepažeidimo ir situacijos skundų iki tol, kol Ministrų konferencija pritars TRIPS tarybos rekomendacijoms dėl nepažeidimo ir situacijos skundų aprėpties ir sąlygų pagal TRIPS sutarties 64 straipsnio 3 dalį,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Pasaulio prekybos organizacijos ministrų konferencijoje, yra pritarti muitų taikymo elektroniniam perdavimui moratoriumo pratęsimui neribotą laikotarpį ir moratoriumo dėl skundų, numatytų pagal 1994 m. Bendrojo susitarimo dėl muitų tarifų ir prekybos XXIII straipsnio 1 dalies b ir c punktus (nepažeidimo ir situacijos skundai), pratęsimui, kol Ministrų konferencija priims sprendimą dėl nepažeidimo ir situacijos skundų aprėpties ir sąlygų.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 27 d.

            Tarybos vardu

            Pirmininkas

         J. ASSELBORN


Svarbus teisinis pranešimas

|

52007BP0133(01)

1. 2007 m. balandžio 24 d. Europos Parlamento sprendimas dėl 2005 finansinių metų Europos Sąjungos bendrojo biudžeto įvykdymo patvirtinimo, I skirsnis - Europos Parlamentas (C6-0465/2006 - 2006/2071(DEC))

Oficialusis leidinys 074 E , 20/03/2008 p. 0320 - 0321

		1.2007 m. balandžio 24 d. Europos Parlamento sprendimas dėl 2005 finansinių metų Europos Sąjungos bendrojo biudžeto įvykdymo patvirtinimo, I skirsnis - Europos Parlamentas (C6-0465/2006 — 2006/2071(DEC))Europos Parlamentas,- atsižvelgdamas į 2005 finansinių metų Europos Sąjungos bendrąjį biudžetą [1],- atsižvelgdamas į 2005 finansinių metų Europos Bendrijų galutines metines ataskaitas (I tomas), (SEC(2006)0915 — C6-0465/2006) [2],- atsižvelgdamas į 2005 finansinių metų biudžeto ir finansų valdymo ataskaitą, I skirsnis - Europos Parlamentas [3],- atsižvelgdamas į vidaus auditoriaus 2005 m. metinę ataskaitą,- atsižvelgdamas į Audito Rūmų 2005 finansinių metų metinę biudžeto vykdymo ataskaitą kartu su audituotų institucijų atsakymais [4],- atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą [5],- atsižvelgdamas į EB sutarties 272 straipsnio 10 dalį ir 275 straipsnį bei Euratomo sutarties 179a straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [6], ypač į jo 145, 146 ir 147 straipsnius,- atsižvelgdamas į Europos Parlamento biudžeto vykdymo vidaus taisyklių 13 straipsnį [7],- atsižvelgdamas į Finansinio reglamento 147 straipsnio 1 dalį, pagal kurią visos Europos bendrijos institucijos turi imtis deramų priemonių dėl pastabų, pateiktų kartu su Europos Parlamento sprendimu dėl biudžeto įvykdymo patvirtinimo,- atsižvelgdamas į Darbo tvarkos taisyklių 71 straipsnį, 74 straipsnio 3 dalį ir V priedą,- atsižvelgdamas į Biudžeto kontrolės komiteto pranešimą (A6-0094/2007),A. kadangi Audito Rūmai nenustatė esminių pažeidimų (10.4 punktas),B. kadangi Audito Rūmai atkreipė dėmesį į nuolatinius priežiūros ir kontrolės sistemų trūkumus (10.5- 10.10 punktai),C. kadangi Parlamentas savo atsakymuose išdėstė priemones, kurių reikia imtis siekiant ištaisyti Audito Rūmų nustatytus trūkumus,D. kadangi 2002 m. spalio 23 d. buvo pakeistos Parlamento darbo tvarkos taisyklės, siekiant, kad biudžeto įvykdymo patvirtinimas būtų suteikiamas Pirmininkui, o ne generaliniam sekretoriui,1. suteikia patvirtinimą Pirmininkui, kad Europos Parlamento 2005 finansinių metų biudžetas įvykdytas;2. išdėsto savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, sudarančią neatskiriamą sprendimo dalį, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL L 60, 2005 3 8.[2] OL C 264, 2006 10 31, p. 1.[3] DV/614096EN.doc.[4] OL C 263, 2006 10 31, p. 1.[5] OL C 263, 2006 10 31, p. 10.[6] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[7] PE 349.540. /Bur/ann/def.--------------------------------------------------


title: 2013/371/ES: 2013 m. liepos 9 d. Tarybos sprendimas, kuriuo skiriamas Regionų komiteto Nyderlandams atstovaujantis narys ir Nyderlandams atstovaujanti pakaitinė narė

text:
11.7.2013

               LT

               Europos Sąjungos oficialusis leidinys

               L 190/90

      TARYBOS SPRENDIMAS

   2013 m. liepos 9 d.
   kuriuo skiriamas Regionų komiteto Nyderlandams atstovaujantis narys ir Nyderlandams atstovaujanti pakaitinė narė
   (2013/371/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Annemieke TRAAG kadencijai tapo laisva Regionų komiteto nario vieta;

               (3)

               Rogier van der SANDE paskyrus Regionų komiteto nariu taps laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Rogier van der SANDE, member of the Executive Council of the Province of Zuid-Holland

                     ir

               b)

               pakaitine nare:

                           —

                           Annemieke TRAAG, member of the Executive Council of the Province of Gelderland.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 9 d.

            Tarybos vardu

            Pirmininkas

         R. ŠADŽIUS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2007/222/EB: 2007 m. balandžio 4 d. Komisijos sprendimas, skelbiantis Pietvakarių vandenų regioninės patariamosios tarybos veiklos pradžią pagal bendrąją žuvininkystės politiką

text:
5.4.2007

               LT

               Europos Sąjungos oficialusis leidinys

               L 95/52

      KOMISIJOS SPRENDIMAS

   2007 m. balandžio 4 d.
   skelbiantis Pietvakarių vandenų regioninės patariamosios tarybos veiklos pradžią pagal bendrąją žuvininkystės politiką
   (2007/222/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama 2004 m. liepos 19 d. Tarybos sprendimą 2004/585/EB, įsteigiantį regionines patariamąsias tarybas pagal Bendrąją žuvininkystės politiką (1), ypač į jo 3 straipsnio 3 dalį,
   atsižvelgdama į 2007 m. vasario 9 d. Prancūzijos perduotą rekomendaciją Belgijos, Ispanijos, Prancūzijos, Nyderlandų ir Portugalijos vardu,
   kadangi:

               (1)

               2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (2) ir Sprendime 2004/585/EB yra numatyta regioninių patariamųjų tarybų steigimo ir veiklos sistema.

               (2)

               Sprendimo 2004/585/EB 2 straipsniu įsteigiama regioninė patariamoji taryba, kurios veikla apims Tarptautinės jūrų tyrinėjimų tarybos (ICES) VIII, IX ir X rajonų (vandenys prie Azorų salų) ir CECAF 34.1.1, 34.1.2 ir 34.2.0 kvadratų (vandenys prie Madeiros ir Kanarų salų) pietvakarių vandenis (3).

               (3)

               Pagal Sprendimo 2004/585/EB 3 straipsnio 1 dalį žuvininkystės sektoriaus atstovai ir kitos interesų grupės Belgijai, Ispanijai, Prancūzijai, Nyderlandams ir Portugalijai pateikė prašymą dėl šios regioninės patariamosios tarybos veiklos.

               (4)

               Kaip reikalaujama pagal Sprendimo 2004/585/EB 3 straipsnio 2 dalį, suinteresuotos valstybės narės nustatė, ar prašymas dėl Pietvakarių vandenų regioninės patariamosios tarybos atitiko to sprendimo nuostatas. 2007 m. vasario 9 d. suinteresuotos valstybės narės Komisijai pateikė rekomendaciją dėl šios regioninės patariamosios tarybos.

               (5)

               Atsižvelgdama į Sprendimą 2004/585/EB ir į bendrosios žuvininkystės politikos tikslus ir principus, Komisija įvertino suinteresuotųjų šalių prašymą bei rekomendaciją ir mano, kad Pietvakarių vandenų regioninė patariamoji taryba yra pasirengusi pradėti veiklą,

         NUSPRENDĖ:
   Vienintelis straipsnis
   Sprendimo 2004/585/EB 2 straipsnio 1 dalies e punktu įsteigta Pietvakarių vandenų regioninė patariamoji taryba pradeda savo veiklą nuo 2007 m. balandžio 9 d.

      Priimta Briuselyje, 2007 m. balandžio 4 d.

            Komisijos vardu

         Joe BORG

            Komisijos narys

      (1)  OL L 256, 2004 8 3, p. 17.

      (2)  OL L 358, 2002 12 31, p. 59.

      (3)  Kaip apibrėžta Tarybos reglamente (EEB) Nr. 3880/91 (OL L 365, 1991 12 31, p. 1).


title: 2013/408/Euratomas: 2012 m. liepos 31 d. Komisijos sprendimas dėl Europos atominės energijos bendrijos ir Pietų Afrikos Respublikos Vyriausybės susitarimo dėl bendradarbiavimo taikaus branduolinės energijos naudojimo srityje sudarymo

text:
31.7.2013

               LT

               Europos Sąjungos oficialusis leidinys

               L 204/2

         KOMISIJOS SPRENDIMAS
   2012 m. liepos 31 d.
   dėl Europos atominės energijos bendrijos ir Pietų Afrikos Respublikos Vyriausybės susitarimo dėl bendradarbiavimo taikaus branduolinės energijos naudojimo srityje sudarymo
   (2013/408/Euratomas)
   EUROPOS KOMISIJA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Tarybos patvirtinimą,
   kadangi:
   Europos atominės energijos bendrijos ir Pietų Afrikos Respublikos Vyriausybės susitarimas dėl bendradarbiavimo taikaus branduolinės energijos naudojimo srityje turėtų būti sudarytas,
   PRIĖMĖ ŠĮ SPRENDIMĄ:
   1 straipsnis
   Europos atominės energijos bendrijos vardu patvirtinamas Europos atominės energijos bendrijos ir Pietų Afrikos Respublikos Vyriausybės susitarimas dėl bendradarbiavimo taikaus branduolinės energijos naudojimo srityje. Susitarimo tekstas pridedamas prie šio sprendimo.
   2 straipsnis
   Komisijos narys įgaliojamas pasirašyti Susitarimą ir imtis visų būtinų veiksmų, kad šis Susitarimas, kuris turi būti sudarytas Europos atominės energijos bendrijos vardu, įsigaliotų.

      Priimta Briuselyje 2012 m. liepos 31 d.

            Komisijos vardu

         Günther OETTINGER

            Komisijos narys


title: 2013/500/ES: 2013 m. spalio 7 d. Tarybos sprendimas, kuriuo nustatoma pozicija, kurios Europos Sąjunga turi laikytis Pasaulio prekybos organizacijos Generalinėje taryboje, dėl prašymo pratęsti atleidimo nuo įsipareigojimų PPO, atsižvelgiant į Sąjungos Moldovos Respublikai teikiamas papildomas autonomines prekybos lengvatas, terminą

text:
15.10.2013

               LT

               Europos Sąjungos oficialusis leidinys

               L 273/31

         TARYBOS SPRENDIMAS
   2013 m. spalio 7 d.
   kuriuo nustatoma pozicija, kurios Europos Sąjunga turi laikytis Pasaulio prekybos organizacijos Generalinėje taryboje, dėl prašymo pratęsti atleidimo nuo įsipareigojimų PPO, atsižvelgiant į Sąjungos Moldovos Respublikai teikiamas papildomas autonomines prekybos lengvatas, terminą
   (2013/500/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą, kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Marakešo susitarimo, kuriuo įsteigiama Pasaulio prekybos organizacija (toliau – PPO susitarimas), IX straipsnyje nustatytos PPO susitarimo 1A, 1B bei 1C prieduose nurodytų daugiašalių prekybos susitarimų ir jų priedų atleidimo nuo įsipareigojimų suteikimo procedūros;

               (2)

               Tarybos reglamentas (EB) Nr. 55/2008 (1) buvo iš dalies pakeistas Europos Parlamento ir Tarybos reglamentu (ES) Nr. 581/2011 (2), siekiant autonominių prekybos lengvatų taikymą Moldovos Respublikai (toliau – Moldova) pratęsti iki 2015 m. gruodžio 31 d. ir pakoreguoti tam tikriems žemės ūkio produktams taikomas tarifines kvotas. Reglamente (EB) Nr. 55/2008 numatyta, kad visi Moldovos kilmės produktai, išskyrus tam tikrus žemės ūkio produktus, išvardytus to reglamento I priede, gali laisvai patekti į Sąjungos rinką. Tame priede išvardytiems produktams nustatytos ribotos lengvatos, taikomos kaip atleidimas nuo muitų neviršijant tarifinių kvotų arba kaip muitų sumažinimas. Siekiant liberalizuoti vyno importą iš Moldovos gali būti nustatytas papildomas Reglamente (EB) Nr. 55/2008 išdėstytų lengvatų taikymo srities išplėtimas;

               (3)

               nesant reikiamos apimties atleidimo nuo Sąjungos įsipareigojimų pagal 1994 m. Bendrojo susitarimo dėl muitų tarifų ir prekybos I straipsnio 1 dalį ir XIII straipsnį, šiomis autonominėmis prekybos lengvatomis numatytą režimą reikėtų taikyti visoms kitoms PPO narėms;

               (4)

               Sąjungai svarbu prašyti, kad atleidimas nuo įsipareigojimų PPO, atsižvelgiant į autonomines prekybos lengvatas, kurias Sąjunga yra suteikusi Moldovai pagal PPO susitarimo IX straipsnio 3 dalį, būtų pratęstas iki 2015 m. gruodžio 31 d., kad Sąjunga Moldovos kilmės produktus, įskaitant tam tikrus žemės ūkio produktus, kuriems taikomos šio sprendimo priede apibrėžtos ribotos lengvatos, galėtų atleisti nuo muitų arba jiems taikyti lengvatinį režimą, nereikalaujant nuo muitų atleisti arba taikyti lengvatinį režimą kitų PPO narių panašiems produktams;

               (5)

               Sąjunga turi pateikti tokį prašymą PPO;

               (6)

               todėl tikslinga nustatyti poziciją, kurios Sąjunga turi laikytis PPO Generalinėje taryboje dėl prašymo,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Pasaulio prekybos organizacijos Generalinėje taryboje, yra prašyti iki 2015 m. gruodžio 31 d. pratęsti atleidimą nuo įsipareigojimų PPO, atsižvelgiant į Sąjungos Moldovai teikiamas autonomines prekybos lengvatas, taikomas Moldovos kilmės produktams, įskaitant tam tikrus žemės ūkio produktus, kuriems taikomos ribotos lengvatos, kaip nustatyta priede.
   Šią poziciją pareiškia Komisija.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2013 m. spalio 7 d.

            Tarybos vardu

            Pirmininkas

         J. BERNATONIS

      (1)  2008 m. sausio 21 d. Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai ir iš dalies keičiantis Reglamentą (EB) Nr. 980/2005 bei Komisijos sprendimą 2005/924/EB (OL L 20, 2008 1 24, p. 1).

      (2)  2011 m. birželio 8 d. Europos Parlamento ir Tarybos reglamentas (ES) Nr. 581/2011, kuriuo iš dalies keičiamas Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai (OL L 165, 2011 6 24, p. 5).

      PRIEDAS

         PRODUKTAI, KURIEMS TAIKOMI KIEKYBINIAI APRIBOJIMAI ARBA KAINŲ RIBOS

      1.   Produktai, kuriems taikomos metinės muitais neapmokestinamos tarifinės kvotos

                  Eilės Nr.

                  KN kodas

                  Aprašymas

                  2013 m. (1)

                  2014 m. (1)

                  2015 m. (1)

                  09.0504

                  0201–0204

                  Šviežia, atšaldyta arba sušaldyta galvijiena, kiauliena, aviena ir ožkiena

                  4 000 (2)

                  4 000 (2)

                  4 000 (2)

                  09.0505

                  ex 0207

                  Naminių paukščių, nurodytų 0105 pozicijoje, mėsa ir valgomieji mėsos subproduktai, švieži, atšaldyti arba sušaldyti, išskyrus 0207 34 pozicijoje nurodytas riebiąsias kepenis

                  500 (2)

                  500 (2)

                  500 (2)

                  09.0506

                  ex 0210

                  Mėsa ir valgomieji kiaulienos ir galvijienos subproduktai, sūdyti, užpilti sūrymu, džiovinti arba rūkyti; valgomieji naminių kiaulių mėsos ir galvijienos arba mėsos subproduktų miltai ir rupiniai

                  500 (2)

                  500 (2)

                  500 (2)

                  09.4210

                  0401–0406

                  Pieno produktai

                  1 500 (2)

                  1 500 (2)

                  1 500 (2)

                  09.0507

                  0407 00

                  Paukščių kiaušiniai su lukštais

                  120 (3)

                  120 (3)

                  120 (3)

                  09.0508

                  ex 0408

                  Paukščių kiaušiniai be lukštų ir kiaušinių tryniai, išskyrus netinkamus vartoti žmonių maistui

                  300 (2)

                  300 (2)

                  300 (2)

                  09.0509

                  1001 90 91
                  1001 90 99

                  Kiti kviečiai spelta (išskyrus skirtus sėjai), paprastieji kviečiai ir meslinas (kviečių bei rugių mišinys)

                  55 000 (2)

                  60 000 (2)

                  65 000 (2)

                  09.0510

                  1003 00 90

                  Miežiai

                  50 000 (2)

                  55 000 (2)

                  60 000 (2)

                  09.0511

                  1005 90

                  Kukurūzai

                  45 000 (2)

                  50 000 (2)

                  55 000 (2)

                  09.0512

                  1601 00 91
                  ir
                  1601 00 99

                  Dešros ir panašūs produktai iš mėsos, mėsos subproduktų arba kraujo; maisto produktai, daugiausia pagaminti iš šių produktų

                  600 (2)

                  600 (2)

                  600 (2)

                  ex 1602

                  Kiti gaminiai arba konservai iš mėsos, mėsos subproduktų arba kraujo:

                              —

                              iš Gallus domesticus rūšies vištų (naminių vištų), nevirti,

                              —

                              iš naminių kiaulių,

                              —

                              iš galvijienos, nevirti

                  09.0513

                  1701 99 10

                  Baltasis cukrus

                  34 000 (2)

                  34 000 (2)

                  34 000 (2)

      2.   Produktai, kuriems netaikoma ad valorem importo muito dalis

                  KN kodas

                  Aprašymas

                  0702

                  Pomidorai, švieži arba atšaldyti

                  0703 20

                  Česnakai, švieži arba atšaldyti

                  0707

                  Agurkai ir dygliuotieji agurkai (kornišonai), švieži arba atšaldyti

                  0709 90 70

                  Cukinijos, šviežios arba atšaldytos

                  0709 90 80

                  Artišokai

                  0806

                  Vynuogės, šviežios arba džiovintos

                  0808 10

                  Obuoliai, švieži

                  0808 20

                  Kriaušės ir svarainiai

                  0809 10

                  Abrikosai

                  0809 20

                  Vyšnios

                  0809 30

                  Persikai, įskaitant nektarinus

                  0809 40

                  Slyvos ir dygiųjų slyvų vaisiai

         (1)  Nuo sausio 1 d. iki gruodžio 31 d.

         (2)  tonos (grynojo svorio)

         (3)  milijonai vienetų


title: 2015 m. lapkričio 30 d. Tarybos sprendimas (BUSP) 2015/2216, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
1.12.2015

               LT

               Europos Sąjungos oficialusis leidinys

               L 314/58

         TARYBOS SPRENDIMAS (BUSP) 2015/2216
   2015 m. lapkričio 30 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2010 m. liepos 26 d. Tarybos sprendimą 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (1), ypač į jo 23 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP dėl ribojamųjų priemonių Iranui;

               (2)

               2015 m. rugsėjo 18 d. Sprendimu byloje T-121/13 Europos Sąjungos Bendrasis Teismas panaikino Tarybos sprendimą įtraukti „Oil Industry Pension Fund Investment Company“ (OPIC) į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (3)

               remiantis nauju motyvų pareiškimu, OPIC turėtų būti vėl įtraukta į asmenų ir subjektų, kuriems taikomos ribojamosios priemonės, sąrašą;

               (4)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP II priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja 2015 m. gruodžio 1 d.

      Priimta Briuselyje 2015 m. lapkričio 30 d.

            Tarybos vardu

            Pirmininkas

         J. ASSELBORN

      (1)  OL L 195, 2010 7 27, p. 39.

      PRIEDAS
      Toliau nurodytas subjektas įtraukiamas į Sprendimo 2010/413/BUSP II priedo I dalyje pateiktą sąrašą:
      I.   Asmenys ir subjektai, dalyvaujantys branduolinėje arba su balistinėmis raketomis susijusioje veikloje, bei asmenys ir subjektai, teikiantys paramą Irano Vyriausybei
      B.   Subjektai

                     Pavadini-mas

                     Identifikuojamoji informacija

                     Priežastys

                     Įtraukimo į sąrašą data

                     „159.

                     „Oil industry Pension Fund Investment Company“ (Naftos pramonės pensijų fondo investavimo bendrovė) (OPIC)

                     No 234, Taleghani St, Teheran, Iran

                     OPIC teikia didelę paramą Irano Vyriausybei, suteikdamas finansinių išteklių ir finansinių paslaugų, skirtų naftos ir dujų plėtros projektams, juos skirdamas įvairiems su Irano Vyriausybe susijusiems subjektams, įskaitant valstybei priklausančių bendrovių patronuojamąsias įmones (NIOC). Be to, OPIC nuosavybės teise priklausė IOEC („Iranian Offshore Engineering Construction Co.“), kurią ES įtraukė į sąrašą už logistinės paramos Irano Vyriausybei teikimą.
                     Naftos ir dujų sektorius yra svarbus Irano Vyriausybės finansavimo šaltinis, ir egzistuoja galimas ryšys tarp Irano pajamų iš prekybos nafta, gaunamų iš energetikos sektoriaus, ir Irano branduolinės veiklos, susijusios su padidinta platinimo rizika, finansavimo.
                     OPIC vykdomasis direktorius yra Naser Maleki – asmuo, įtrauktas į Jungtinių Tautų sąrašą dėl buvimo „Shahid Hemmat Industrial Group“ (SHIG) vadovu ir taip pat MODAFL (Irano gynybos ir ginkluotųjų pajėgų logistikos ministerijos) pareigūnu, prižiūrinčiu „Shahab-3“ balistinių raketų programos (šiuo metu Irano naudojamų didelio nuotolio balistinių raketų) darbus. SHIG yra subjektas, įtrauktas į Jungtinių Tautų sąrašą motyvuojant tuo, kad jis pavaldus Aviacijos ir kosmoso pramonės organizacijai („Aerospace Industries Organisation“ (AIO)), kuri yra į ES sąrašą įtrauktas subjektas, ir dalyvauja Irano balistinių raketų programoje. Atitinkamai, OPIC yra tiesiogiai siejamas su Irano branduoline veikla, susijusia su padidinta platinimo rizika, arba branduolinių ginklų siuntimo į taikinį sistemų kūrimo veikla.

                     2015 12 1“


title: 2003 m. gruodžio 29 d. Komisijos sprendimas, numatantis tyrimo pradžią, sutinkamai su Tarybos reglamento (EB) 2501/2001 27 straipsnio 2 dalimi dėl susivienijimų laisvės pažeidimo Baltarusijoje

text:
Svarbus teisinis pranešimas

|

32004D0023

Oficialusis leidinys L 005 , 09/01/2004 p. 0090 - 0090

		Komisijos sprendimas,2003 m. gruodžio 29 d.numatantis tyrimo pradžią, sutinkamai su Tarybos reglamento (EB) 2501/2001 27 straipsnio 2 dalimi dėl susivienijimų laisvės pažeidimo Baltarusijoje(2004/23/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2001 m. gruodžio 10 d. Tarybos reglamentą 2501/2001, numatantį bendrųjų tarifų lengvatų sistemos taikymą nuo 2002 m. sausio 1 d. iki 2004 m. gruodžio 31 d. [1] su paskutiniais pakeitimais, padarytais Komisijos reglamentu (EB) Nr. 1686/2003 [2], ypač į jo 27 straipsnio 2 dalį,kadangi:(1) Komisija gavo informacijos dėl įtariamų susivienijimų laivės pažeidimų Baltarusijoje. Šią informaciją bendrai pateikė Tarptautinė laisvųjų profesinių sąjungų konfederacija (TLPSK), Europos profesinių sąjungų konfederacija (EPSK) ir Pasaulinė darbo konfederacija (PDK).(2) 26 straipsnio 1 dalies b punktas numato, kad tarifų lengvatų taikymas visoms arba tam tikroms prekėms, kurių kilmės šalis yra naudą gaunanti valstybė, gali būti laikinai panaikintas dėl:"rimtų ir sisteminių asociacijų laisvės, kolektyvinių derybų teisės arba nediskriminacijos įdarbinant ir profesinės veiklos atžvilgiu principo, arba vaikų darbo taip, kaip apibrėžta atitinkamose TDO konvencijose, pažeidimo."(3) Komisija išanalizavo pateiktą informaciją, susijusią su įtariamais susivienijimų laisvės pažeidimais Baltarusijoje. Įtariami pažeidimai susiję su darbininkų ir darbuotojų teisės apribojimais steigti savo pasirinktas organizacijas be valdžios institucijų kišimosi, valdžios institucijų kišimusi į profesinių sąjungų rinkimus, profesinių sąjungų veiklos apribojimais ir profesinių sąjungų lyderių bei aktyvistų represijomis, kaip nustatyta Tarptautinės darbo organizacijos Susivienijimų laisvės ir profesinių sąjungų kūrimo teisės apsaugos konvencijoje Nr. 87 bei Profesinių sąjungų kūrimo teisės ir kolektyvinės sutarties sudarymo derybų konvencijoje Nr. 98. Komisija laiko, kad tyrimui yra pakankamas pagrindas.(4) Šiame sprendime numatytos priemonės atitinka Bendrųjų lengvatų komiteto nuomonę,NUTARĖ:Vienintelis straipsnisKomisija pradeda tyrimą dėl įtariamų susivienijimų laisvės pažeidimų Baltarusijoje.Priimta Briuselyje, 2003 m. gruodžio 29 d.Komisijos varduPascal LamyKomisijos narys[1] OL L 346, 2001 12 31, p. 1.[2] OL L 240, 2003 9 26, p. 8.--------------------------------------------------


title: Decision No 148 of 25 June 1992 concerning the use of the certificate concerning the applicable legislation (Form E 101) where the period of posting does not exceed three months

text:
Svarbus teisinis pranešimas

|

31993D0068

Oficialusis leidinys L 022 , 30/01/1993 p. 0124 - 0124 specialusis leidimas suomių kalba: skyrius 5 tomas 6 p. 0043  specialusis leidimas švedų kalba: skyrius 5 tomas 6 p. 0043

		Sprendimas Nr. 1481992 m. birželio 25 d.dėl pažymėjimo apie taikomus teisės aktus (E101 forma) naudojimo, kai siuntimo į užsienį dirbti laikas neviršija 3 mėnesių(93/68/EEB)EUROPOS BENDRIJŲ DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA,atsižvelgdama į 1971 m. birželio. 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, 81 straipsnio a punktą, pagal kurį jai pavesta spręsti administracinius klausimus, susijusius su minėto reglamento taikymu,kadangi Sprendimas Nr. 125 turėtų būti iš dalies pakeistas dėl būtinybės apriboti piktnaudžiavimo riziką ir kadangi šiuo tikslu būtina visais atvejais į E101 formos 5 langelį įrašyti konkrečią datą;kadangi šiuolaikinio ekonominio gyvenimo sąlygos verčia daugelio pramonės, prekybos ir žemės ūkio įmonių darbuotojus dažnai trumpam vykti dirbti į užsienį įmonės, kurioje jie dirba pagal darbo sutartį, naudai;kadangi tokiais atvejais, prieš išvykstant, yra sunku laiku gauti iš šalies, kurioje įmonė turi registruotą buveinę, paskirtos įstaigos pažymėjimą apie taikomus teisės aktus;kadangi yra pagrindas pažymėjimų dėl taikomų teisės aktų išdavimo tvarką padaryti lankstesnę, kad būtų galima užtikrinti, kad apdraustas asmuo turėtų su savimi dokumentą, liudijantį, kad jis yra vienoje iš valstybių narių su reikalais ir kad jam ir toliau tebetaikomi šalies, kurioje yra įsikūrusi įmonė, kurioje jis dirba pagal darbo sutartį, teisės aktai,NUSPRENDĖ:1. Trijų mėnesių neviršijančiam siuntimo į užsienį dirbti laikui Reglamento (EEB) Nr. 574/72 11 straipsnio 1 dalyje nurodyta įstaiga, įmonėms prašant, gali išduoti serijinį numerį turinčios E101 formos, kurioje ji užpildo tik 5 langelį, egzempliorius.2. Įmonė turi užpildyti du šios formos egzempliorius. Vienas iš šių egzempliorių įteikiamas darbuotojui prieš jam išvykstant, o kitas — per 24 val. turi būti išsiųstas šalies, kurioje įmonė turi registruotą buveinę, paskirtai įstaigai.3. Šis Sprendimas, pakeičiantis Sprendimą Nr.125, įsigalioja pirmą kito mėnesio po jo paskelbimo Europos Bendrijų oficialiajame leidinyje dieną.Administracinės komisijos pirmininkasS. Pinto Pizzaro--------------------------------------------------


title: 2005/964/EB: 2005 m. gruodžio 21 d.  Tarybos sprendimas, dėl Susitarimo dėl bemuičio režimo taikymo daugialusčiams integriniams grandynams (DIG) sudarymo Europos bendrijos vardu Tekstas svarbus EEE

text:
31.12.2005

               LT

               Europos Sąjungos oficialusis leidinys

               L 349/24

         TARYBOS SPRENDIMAS
   2005 m. gruodžio 21 d.
   dėl Susitarimo dėl bemuičio režimo taikymo daugialusčiams integriniams grandynams (DIG) sudarymo Europos bendrijos vardu
   (Tekstas svarbus EEE)
   (2005/964/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su jos 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą (1),
   kadangi:

               (1)

               Daugialusčiai integriniai grandynai (DIG) yra nauja puslaidininkių forma, neegzistavusi tuomet, kai vyko derybos dėl PPO susitarimo dėl informacinių technologijų. Jei jie tuo metu būtų egzistavę, jie tikriausiai būtų įtraukti nustatant nulinį tarifą. Turėtų būti sudarytos sąlygos prekybai šios svarbios technologijos srityje.

               (2)

               Vyriausybių ir (arba) valdžios institucijų susitikimo dėl puslaidininkių (VVSP) kontekste Komisija Bendrijos vardu susitarė dėl Susitarimo dėl bemuičio režimo taikymo daugialusčiams integriniams grandynams (DIG) (toliau – Susitarimas).

               (3)

               Susitarimu panaikinami DIG taikomi muitai ir mokesčiai, o PPO nustatytos normos lieka nepakitusios.

               (4)

               Europos Sąjungos Tarybos Generalinis sekretorius, kaip depozitaras, patvirtino Susitarimo autentiškumą 2005 m. lapkričio 28 d.

               (5)

               Susitarimas turėtų būti sudarytas Bendrijos vardu.

               (6)

               Susitarimo 7 punkto a papunktyje numatoma, kad depozitarui gavus keturis patvirtinimo dokumentus, tos patvirtinančios Šalys susitaria dėl Susitarimo įsigaliojimo datos. Tikslinga įgalioti Komisiją, kaip Bendrijos atstovę VVSP, susitarti su kitomis Susitarimo Šalimis dėl tos datos,

         NUSPRENDĖ:
   1 straipsnis
   Bendrijos vardu sudaromas Susitarimas dėl bemuičio režimo taikymo daugialusčiams integriniams grandynams (DIG).
   Susitarimo tekstas pridedamas prie šio sprendimo.
   2 straipsnis
   Komisija įgaliojama susitarti su kitomis Susitarimo Šalimis dėl įsigaliojimo datos. Ši data bus skelbiama Europos Sąjungos oficialiajame leidinyje.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Bendrijos vardu deponuoti Susitarimo patvirtinimo dokumentą pagal jo 7 punkto b papunktį.

      Priimta Briuselyje, 2005 m. gruodžio 21 d.

            Tarybos vardu

            Pirmininkas

         B. BRADSHAW

      (1)  Dar nepaskelbta Oficialiajame leidinyje.
    ---documentbreak---

               31.12.2005

               LT

               Europos Sąjungos oficialusis leidinys

               L 349/25

         SUSITARIMAS
   dėl bemuičio režimo taikymo daugialusčiams integriniams grandynams (DIG)
   Prisimindamos, kad Vyriausybių ir (arba) valdžios institucijų susitikimo dėl puslaidininkių (VVSP) narių, kurie yra Europos bendrija, VVSP atstovaujama Europos Komisijos, Japonija, Korėjos Respublika, Jungtinės Amerikos Valstijos bei Taivano, Penghu, Kinmen ir Matsu atskiroji muitų teritorija, požiūris į bemuičio režimo taikymą daugialusčiams integriniams grandynams (DIG) yra vienodas, šios VVSP narės susitarė:

               1)

               Šiame Susitarime:

                           a)

                           daugialusčiai integriniai grandynai (DIG) reiškia daugialusčius integrinius grandynus, sudarytus iš dviejų arba daugiau tarpusavyje sujungtų monolitinių integrinių grandynų, sujungtus į neišardomą visumą su vienu arba daugiau izoliacinės medžiagos pagrindų, arba be jų, su arba be išvadų rėmelių, bet be jokių kitų aktyviųjų arba pasyviųjų grandinės elementų;

                           b)

                           Suderinta sistema reiškia Suderintą prekių aprašymo ir kodavimo sistemą, nustatytą Tarptautinės konvencijos dėl Suderintos prekių aprašymo ir kodavimo sistemos priede, kurią Šalys gali iš dalies keisti ir kurią Šalys priėmė ir įgyvendino atitinkamais vidaus įstatymais ir kitais teisės aktais;

                           c)

                           Šalis reiškia VVSP narę arba bet kurią Pasaulio prekybos organizacijos (PPO) narę, deponavusią depozitarui patvirtinimo dokumentą; ir

                           d)

                           šiame Susitarime naudojami terminai, kurie taip pat yra naudojami ir Marakešo susitarime dėl Pasaulio prekybos organizacijos įsteigimo (toliau – PPO susitarimas), turi tokią pačią reikšmę, kaip PPO susitarime.

               2)

               Šis Susitarimas taikomas visiems DIG, neatsižvelgiant į tai, kaip tokie produktai klasifikuojami pagal Suderintą sistemą.

               3)

               Kiekviena Šalis didžiausio palankumo režimo pagrindu sumažina iki nulinės normos visus DIG taikomus muitus ir kitus mokesčius ar rinkliavas, kadangi tokie mokesčiai ir rinkliavos yra aprašyti 1994 m. Bendrojo susitarimo dėl muitų tarifų ir prekybos (toliau – GATT 1994) II straipsnio 1 dalies b punkte, laikydamasi tokios tvarkos:

                           a)

                           kiekviena Šalis taiko DIG nulinės normos muitus ir kitas rinkliavas, kol visos Šalys susitaria, kad daugiašalis susitarimas dėl tarifų mažinimo, derinamas su PPO, apima pakankamą pasaulinės DIG prekybos dalį;

                           b)

                           kai tai įvyksta, arba jeigu tai įvyksta iki 2006 m. gruodžio 31 d., 2007 m. sausio 1 d. kiekviena Šalis nustato DIG nulinę visų muitų ir kitų rinkliavų normą;

                           c)

                           visos Šalys susitaria bendradarbiauti su kitomis PPO narėmis tam, kad toks susitarimas dėl tarifų mažinimo apimtų 90 % pasaulinės DIG prekybos.

               4)

                           a)

                           Patvirtindama šį Susitarimą kiekviena Šalis pateikia depozitarui muitų sąrašo pozicijų pavadinimus, kuriuose paminėti DIG. Jeigu vėliau Šalis įtraukia DIG į naują poziciją, kuri nepriklausė pradiniam sąrašui, ji nedelsdama pateikia depozitarui sąrašą su pakeitimais;

                           b)

                           bet kuri Šalis gali bet kada paprašyti, kad kita Šalis pateiktų sąrašą su pakeitimais, jeigu, jos nuomone, kitos Šalies sąrašas su trūkumais; tokiu atveju prašomoji Šalis sąžiningai konsultuojasi ir dirba su prašančiąja Šalimi siekiant padaryti visus reikalingus pakeitimus. Sąrašas su pakeitimais pateikiamas depozitarui;

                           c)

                           depozitaras persiunčia gautą sąrašą su pakeitimais visoms Šalims.

               5)

               Nepaisant pagal šį Susitarimą DIG taikomų muitų ir kitų rinkliavų autonominio liberalizavimo, kiekvienai Šaliai leidžiama atsižvelgti į nulinės muitų normos nustatymą DIG kaip į bendros jai suteiktų lengvatų pusiausvyros dalį daugiašaliame susitarime dėl tarifų mažinimo, derinamame su PPO.

               6)

               Nepažeidžiant 3 dalies nuostatų, nė viena šio Susitarimo nuostata neturi būti aiškinama kaip daranti poveikį Šalies teisėms ir pareigoms pagal PPO susitarimą.

               7)

                           a)

                           Depozitarui gavus keturis patvirtinimo dokumentus iš VVSP narių, šios Šalys susitaria dėl Susitarimo įsigaliojimo dienos;

                           b)

                           šį Susitarimą gali patvirtinti bet kuri PPO narė. Patvirtinimas po šio Susitarimo įsigaliojimo įsigalioja tą dieną, kai depozitaras gauna tokį patvirtinimą. Depozitaras informuoja visas Šalis apie tokio patvirtinimo gavimą;

                           c)

                           jeigu Šalys susitaria iš dalies keisti šį Susitarimą, tokiems pakeitimams mutatis mutandis taikomi a ir b papunkčiai.

               8)

               Visoms Šalims nustačius DIG nulinę visų muitų ir kitų mokesčių normą pagal 3 punkto a–c papunkčius, šis Susitarimas netenka galios.

               9)

               Šio Susitarimo originalas anglų kalba bei patvirtinimo dokumentai deponuojami Europos Sąjungos Tarybos Generaliniam sekretoriui.


title: 2014/146/ES: 2014 m. sausio 28 d. Tarybos sprendimas dėl Europos Sąjungos ir Mauricijaus Respublikos Žuvininkystės sektoriaus partnerystės susitarimo sudarymo

text:
18.3.2014

               LT

               Europos Sąjungos oficialusis leidinys

               L 79/2

      TARYBOS SPRENDIMAS

   2014 m. sausio 28 d.
   dėl Europos Sąjungos ir Mauricijaus Respublikos Žuvininkystės sektoriaus partnerystės susitarimo sudarymo
   (2014/146/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Sąjunga derėjosi su Mauricijaus Respublika dėl Žuvininkystės sektoriaus partnerystės susitarimo, pagal kurį ES laivams suteikiamos žvejybos galimybės vandenyse, į kuriuos Mauricijaus Respublika turi suverenias teises arba kurie priklauso jos jurisdikcijai;

               (2)

               Europos Sąjungos ir Mauricijaus Respublikos žuvininkystės sektoriaus partnerystės susitarimas (toliau – Žuvininkystės sektoriaus partnerystės susitarimas) buvo pasirašytas remiantis 2012 m. spalio 9 d. Tarybos sprendimu 2012/670/ES dėl Europos Sąjungos ir Mauricijaus Respublikos žuvininkystės sektoriaus partnerystės susitarimo pasirašymo Europos Sąjungos vardu (1);

               (3)

               Žuvininkystės sektoriaus partnerystės susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Mauricijaus Respublikos žuvininkystės sektoriaus partnerystės susitarimas.
   Žuvininkystės sektoriaus partnerystės susitarimo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia Žuvininkystės sektoriaus partnerystės susitarimo 17 straipsnyje numatytus pranešimus (2).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. sausio 28 d.

            Tarybos vardu

            Pirmininkas

         G. STOURNARAS

      (1)  OL L 300, 2012 1 30, p. 34.

      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2010/287/: 2010 m. sausio 19 d. Tarybos sprendimas dėl perviršinio deficito Nyderlanduose

text:
21.5.2010

               LT

               Europos Sąjungos oficialusis leidinys

               L 125/42

         TARYBOS SPRENDIMAS
   2010 m. sausio 19 d.
   dėl perviršinio deficito Nyderlanduose
   (2010/287/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 6 dalį kartu su 126 straipsnio 13 dalimi ir 136 straipsniu,
   atsižvelgdama į Komisijos pasiūlymą,
   atsižvelgdama į Nyderlandų pateiktas pastabas,
   kadangi:

               (1)

               Pagal Sutarties dėl Europos Sąjungos veikimo 126 straipsnio 1 dalį valstybės narės turi vengti perviršinio valdžios sektoriaus deficito.

               (2)

               Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir dideliam tvariam augimui, leidžiančiam kurti naujas darbo vietas.

               (3)

               Pagal Sutarties dėl Europos Sąjungos veikimo 126 straipsnyje numatytą perviršinio deficito procedūrą (PDP), kuri išaiškinta 1997 m. liepos 7 d. Tarybos reglamente (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (1), kuris yra Stabilumo ir augimo pakto sudėtinė dalis, numatyta priimti sprendimą dėl perviršinio deficito. Reglamente (EB) Nr. 1467/97 taip pat yra nuostatos, numatančios Europos bendrijos steigimo sutarties 104 straipsnio, kuris tapo Sutarties dėl Europos Sąjungos veikimo 126 straipsniu, įgyvendinimą. Prie Sutarties dėl Europos Sąjungos veikimo pridėtame Protokole dėl perviršinio deficito procedūros nustatomos papildomos nuostatos, susijusios su PDP įgyvendinimu. Tarybos reglamentu (EB) Nr. 479/2009 (2) nustatytos išsamios taisyklės ir apibrėžtys, susijusios su to protokolo nuostatų taikymu.

               (4)

               Stabilumo ir augimo pakto 2005 m. reforma siekta sustiprinti jo efektyvumą ir ekonominius pagrindus bei užtikrinti valstybės finansų ilgalaikį tvarumą. Ja buvo siekiama užtikrinti, kad visuose perviršinio deficito procedūros (PDP) etapuose būtų visų pirma atsižvelgta į ekonomikos ir biudžeto aplinkybes. Taip Stabilumo ir augimo pakte numatyta struktūra, kuria palaikoma Vyriausybės politika, skirta greitai atkurti patikimą biudžeto būklę, atsižvelgiant į ekonominę padėtį.

               (5)

               Europos bendrijos steigimo sutarties 104 straipsnio 5 dalyje, kuri tapo Sutarties dėl Europos Sąjungos veikimo 126 straipsnio 5 dalimi, reikalaujama, kad Komisija pateiktų Tarybai nuomonę, jeigu Komisija mano, kad valstybėje narėje yra susidaręs arba gali susidaryti perviršinis deficitas. Atsižvelgusi į savo pranešimą pagal Europos bendrijos steigimo sutarties 104 straipsnio 3 dalį, kuri tapo Sutarties dėl Europos Sąjungos veikimo 126 straipsnio 3 dalimi, ir į Ekonomikos ir finansų komiteto nuomonę pagal EB sutarties 104 straipsnio 4 dalį, kuri tapo Sutarties dėl Europos Sąjungos veikimo 126 straipsnio 4 dalimi, Komisija padarė išvadą, kad Nyderlanduose susidarė perviršinis deficitas. Todėl 2009 m. lapkričio 11 d. Komisija tokią nuomonę dėl Nyderlandų pateikė Tarybai (3).

               (6)

               Sutarties dėl Europos Sąjungos veikimo 126 straipsnio 6 dalyje nustatyta, kad Taryba, prieš priimdama sprendimą, ar yra susidaręs perviršinis deficitas, turėtų apsvarstyti ir nuodugniai įvertinti visas pastabas, kurias atitinkama valstybė narė pageidauja pateikti. Nyderlandų atveju, atlikus nuodugnų vertinimą, daromos šiame sprendime pateikiamos išvados.

               (7)

               Remiantis 2009 m. spalio mėn. Nyderlandų valdžios institucijų pateiktais duomenimis, numatoma, kad 2009 m. valdžios sektoriaus deficitas Nyderlanduose turėtų siekti 4,8 % BVP, taigi jis bus didesnis už 3 % BVP pamatinę vertę, o ne jai artimas. Numatomas pamatinės vertės perviršis gali būti laikomas išimtiniu, kaip apibrėžta Sutartyje ir Stabilumo ir augimo pakte. Jis atsirado daugiausia dėl didelio ekonomikos nuosmukio, kaip apibrėžta Sutartyje ir Stabilumo ir augimo pakte. Komisijos tarnybų 2009 m. rudens prognozėje numatoma, kad 2009 m. BVP sumažės 4,5 %, o 2010 m. išaugs tik ¼ %. Be to, remiantis Komisijos tarnybų 2009 m. rudens prognoze, numatomo pamatinės vertės viršijimo negalima laikyti laikinu, nes prognozuojama, kad valdžios sektoriaus deficitas nuo 4,7 % BVP 2009 m. padidės iki 6,1 % BVP 2010 m., o 2011 m. šiek tiek sumažės – iki 5,6 % BVP, darant įprastinę prielaidą, kad politika nesikeis. Sutartyje nustatytas deficito kriterijus nėra įvykdytas.

               (8)

               Remiantis 2009 m. spalio mėn. Nyderlandų valdžios institucijų pateiktais duomenimis, bendroji valdžios sektoriaus skola yra mažesnė už 60 % BVP pamatinę vertę, ir numatoma, kad 2009 m. ji sudarys 59,7 % BVP (4). Komisijos tarnybų 2009 m. rudens prognozėje numatyta, kad 2009 m. valdžios sektoriaus bendroji skola bus 59,8 % BVP, o 2010 m. ji padidės iki maždaug 66 % BVP, o 2011 m. – iki 70 %, taigi viršys 60 % pamatinę vertę. Tokį padidėjimą didžia dalimi lemia numatomas reikšmingas pirminio balanso pablogėjimas.

               (9)

               Pagal Reglamento (EB) Nr. 1467/97 2 straipsnio 4 dalį, priimant Tarybos sprendimą dėl perviršinio deficito pagal Sutarties dėl Europos Sąjungos veikimo 126 straipsnio 6 dalį, į svarbius veiksnius galima atsižvelgti tik tuomet, jeigu visapusiškai laikomasi dvigubos sąlygos – deficitas išlieka artimas pamatinei vertei ir pamatinės vertės perviršis yra laikinas. Nyderlandų atveju ši dviguba sąlyga nėra įvykdyta. Todėl priimant šį sprendimą į svarbius veiksnius neatsižvelgiama,

         PRIĖMĖ ŠĮ SPRENDIMĄ:
   1 straipsnis
   Atlikus nuodugnų vertinimą nustatyta, kad Nyderlanduose yra susidaręs perviršinis deficitas.
   2 straipsnis
   Šis sprendimas skirtas Nyderlandams.

      Priimta Briuselyje 2010 m. sausio 19 d.

            Tarybos vardu

            Pirmininkė

         E. SALGADO

      (1)  OL L 209, 1997 8 2, p. 6.

      (2)  OL L 145, 2009 6 10, p. 1.

      (3)  Visus su PDP susijusius Nyderlandams skirtus dokumentus galima rasti http://ec.europa.eu/economy_finance/netstartsearch/pdfsearch/pdf.cfm?mode = _m2

      (4)  Apskaičiuojant šį rodiklį, neatsižvelgta į Vyriausybės ING suteiktos nelikvidaus turto paramos priemonę, kuri siekia apie 3½ % BVP (21 mlrd. EUR).